CELEX: 62015CN0123
Language: el
Date: 2015-03-12 00:00:00
Title: Υπόθεση C-123/15: Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 12 Μαρτίου 2015 — Max-Heinz Feilen κατά Finanzamt Fulda

29.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/15
            
         Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 12 Μαρτίου 2015 — Max-Heinz Feilen κατά Finanzamt Fulda
   (Υπόθεση C-123/15)
   (2015/C 213/23)
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Προσφεύγων και αναιρεσείων: Max-Heinz Feilen
   
      Καθού και αναιρεσίβλητο: Finanzamt Fulda
   
      Προδικαστικό ερώτημα
   
   Αντιβαίνει στην ελεύθερη κυκλοφορία των κεφαλαίων κατ’ άρθρο 63, παράγραφος 1, σε συνδυασμό με το άρθρο 65 της Συνθήκης για τη λειτουργία της Ευρωπαϊκής Ένωσης, η ρύθμιση κράτους μέλους κατ’ εφαρμογή της οποίας, σε περίπτωση κτήσεως αιτία θανάτου από πρόσωπα που υπάγονται σε συγκεκριμένο φορολογικό κλιμάκιο, ο φόρος κληρονομίας μειώνεται, εφόσον η κληρονομία περιλαμβάνει περιουσιακά στοιχεία που αποκτήθηκαν από πρόσωπα του ιδίου φορολογικού κλιμακίου εντός της τελευταίας δεκαετίας που προηγείται της κτήσεως αιτία θανάτου και για την προγενέστερη αυτή απόκτηση έχει επιβληθεί φόρος κληρονομίας σε αυτό το κράτος μέλος, ενώ ο φόρος κληρονομίας δεν μειώνεται, όταν για την προγενέστερη απόκτηση έχει επιβληθεί φόρος κληρονομίας σε άλλο κράτος μέλος;